Vitrinek és egyéb bútor elemek műszaki leírása  
az Országgyűlési Múzeum Mobil Interaktív Kiállítási Rendszerhez

Előképek







A vitrinek tervezésekor elsődleges célunk a könnyed variálhatóság volt. Ezt szem előtt tartva a bútorok elemekre bontva jelennek meg, melyek egy moduláris rendszert alkotva lehetőséget adnak a kívánt változatok összeállítására. Másodlagosan megfogalmazott kritériumnak megfelelve ez a fajta rendszer könnyebbé teszi a szállítását és a tárolását is a bútoroknak.


A vitrinek a következő elemekből épülnek fel: láb elem, bázis elem, fejelem, toldó elem.  
A vitrinek - alapot képezve a kiállítási bútoroknak- igény szerint különböző méretű üveg / plexi kubusok befogadására alkalmasak, illetve szerkezeti kialakítása lehetőséget ad arra, hogy több stílusban jelenhessen meg. Ezt különböző dizájnú dekor panel elemek felszerelésével érhetjük el. A vitrineken kívül hasonló szerkesztésű kubusok kerültek megtervezésre, melyek az interakciós elemeknek képzik a bemutatását. A vitrineken, a kubusokon kívül kiegészítő elemként a kiállítás terébe paraván falak, és egy bábu elhelyezésére szolgáló bútor elem tervezéséről gondoskodtunk.

Láb elem (L): 12mm vastagságú MDF-ből készülő fogadó szerkezet, menetes szintező lábakkal, melyre ültethető a bázis elem. Jellemző méretei: 30x30x96cm, 30x60x96cm, 60x60x96cm.

Bázis elem (B): 12mm vastagságú MDF-ből készülő szerkezet, fém/fa belső vázszerkezetre épülve, mely a láb elemre kerülve fogadja a fej elemet. Négy oldalán bemarva (D=12mm) mágnes helyezendő el, mely a dekor panelek rögzítésére szolgál. 2 szemközti oldalán a könnyed mozgatás érdekében pedig „megfogási likak” –at terveztünk.

Jellemző méretei: 30x30x35cm, 30x60x35cm, 60x60x35cm, 30x30x70cm, 30x60x70cm, 60x60x70cm. 

Fejelem (F): három különböző típusa van. Mindegyik 12mm vastagságú MDF szerkezetű. Legegyszerűbb fejelem a felső záródással, a bázis elemre ülve zárja le a bútoregységet. A hasonló szerkesztésű, de felülről nútokkal ellátott fejelem, azon bázis elemek felhelyezésére alkalmasak, melyhez kubus csatlakozik. Ezek az üveg/plexi kubusok fogadására alkalmasak. A harmadik típusú fejelem áttört szerkezetet alkot a beleépülő opál plexi felső réteggel. Jellemző méretek: 30x30x100cm, 30x60x100cm, 60x60x100cm.



Toldó elem (T) : az egyes bázis elemek egymásra sorolhatóságát teszi lehetővé, így új magassági méretekkel kialakítva a kívánt bútorokat. 12mm vastagságú MDF szerkezetű bútor elem. Jellemző méretei: 26,4x30x17,2cm, 26,4x56,4x17,2cm, 56,4x 56,4x17,2cm.  
  
Plexi/üveg kubusok (Ü/P) : a nútokkal ellátott fejelemhez csatlakozva képzik a vitrinek fedését. Üvegezés: 1x4 mm színezett üveg, fózolt élekkel, kívülről tükrözésmentes fólia

bevonattal és középső fóliázással. A nagyméretű vitrinek üveglapjai üvegfogó tappancsok segítségével szerelhetők le, illetve fel.

Jellemző méretei:29,2x29,3x35cm, 59,2x29,2x35cm, 59,2x59,2x35cm, 29,2x29,2x70cm, 29,3x59,2x70cm, 59,2x59,2x70cm, 29,2x29,2x105cm, 29,2x59,2x105cm, 59,2x59,2x105cm.



Dekorpanelek: szolgálják a kiállítás arculatának egyik legmeghatározóbb elemét. Több stílust felsorakoztatva, választható ki, hogy melyik dizájn kerüljön fel a vitrinek oldalaira. A „sima”, „classic” és „low-polygon” megjelölésű stílusok közül lehet választani. A mágneses kiképzések segítségével, könnyen le és felszerelhetőek. Tároló dobozok tervezéséről gondoskodtunk a dekor panelok és az üveg/plexi kubusok kapcsán a szállítás és a sérülések megóvása végett. Megadott színre porszórt felületű.



Paraván falak (S) : 30mm-es fém/fa vázszerkezetű, hungarocell kitültésű, két oldalán lemezelt alapfelületű, merevítésekkel ellátott szerkezet, mely screenként, vetítő felületként, igény szerint info anyagok, printek elhelyezésére szolgál. Rögzítése mennyezethez, illetve vitrinekhez való kapcsolódással történhet. Jellemző méretei: 175x4x210cm, 210x4x210cm,350x4x210cm.  
  
Bábus vitrin (B7): vitrinekhez hasonlo felépítésű, fém/fa szerkezetre szerelt 12 és 18mm MDF borítású szerkezet, melyhez egy nagyobb méretű plexi/üveg kubus csatlakozik, lehetővé téve –igény szerint- babák/öltözékek bemutatását. Jellemző mérete a talapzatnak: 90x90x17,5cm, az üveg/plexi kubusnak: 89,2x89,2x2,10cm.

Világítás:  
A plexi/üveg kubusokkal ellátott vitrinekben helyi spot világítótestek helyezkednek el. A két oldalon elhelyezkedő függőlegesen sín a fejelembe kerül beépítésre. A fényforrások száma szabadon alakítható a bemutatott tárgyak szerint, és legalább két szabályozható fényerejű

fényforrásra van szükség minden vitrin esetében

.

Megjegyzések:  
A páratartalomra érzékeny tárgyak speciális vitrinbe kerülnek. A vitrinek felfogatásának olyan precíznek kell lennie, hogy a vitrinek légzáróak legyenek.

Kábelezés, elektromos vezetékek: rejtett vezetékezés. Betáp a falszerkezet mögül. A

vitrinek érintésvédelemmel vannak ellátva.